इन क़दमों के पीछे उद्देश्य बस इतना है कि कोरोना वायरस के प्रसार को रोका जा सके. 

लेकिन तमाम कोशिशों के बावजूद बीती शाम तक भारी संख्या में लोग सड़कों पर नज़र आए.  

महाराष्ट्र में क्यों लगा कर्फ़्यू?

महाराष्ट्र में कर्फ़्यू लगाया जा चुका है जहां अब तक 106 कोरोना वायरस संक्रमित मामले सामने आए हैं.  

राज्य के मुख्यमंत्री उद्धव ठाकरे ने कर्फ़्यू की घोषणा करते हुए कहा, "लॉकडाउन के बावजूद लोगों को सड़कों पर निकलते हुए देखा गया. हाइवे पर चलते हुए देखा गया. जनता कर्फ़्यू का एक दिन पालन करने से हमारी ज़िम्मेदारियां ख़त्म नहीं हो जाती हैं. बल्कि ये उस युद्ध के लिए रणभेरी जैसा है जो कि हम लड़ने जा रहे हैं."

समाप्त

लेकिन जनता कर्फ़्यू के बाद हुजूम में थालियां बजाते हुए लोग सिर्फ़ महाराष्ट्र में नहीं दिखाई दिए. ऐसे लोग उत्तर प्रदेश, मध्य प्रदेश और बिहार जैसे कई बड़े प्रदेशों में भी नज़र आए. 

केंद्र सरकार से लेकर विश्व स्वास्थ्य संगठन की सख़्त हिदायतों के बावजूद आम लोगों के साथ कई बड़े नेता भी बिना मास्क लगाए कई लोगों के साथ घंटी और थाली बजाते हुए दिखे. 

इसके बाद अगले दिन पीएम मोदी ने ट्वीट क... अधिकतम 4000 वर्णों के लिए लेख जारी रखें:
िया, "लॉकडाउन को अभी भी कई लोग गंभीरता से नहीं ले रहे हैं. कृपया करके अपने आप को बचाएं, अपने परिवार को बचाएं, निर्देशों का गंभीरता से पालन करें. राज्य सरकारों से मेरा अनुरोध है कि वो नियमों और क़ानूनों का पालन करवाएं."

फ़ेक न्यूज़ कितनी ख़तरनाक

एक ओर जहां केंद्र सरकार से लेकर राज्य सरकार और विश्व स्वास्थ्य संगठन हर पल लोगों तक कोरोना वायरस से जुड़ी पुख़्ता जानकारियां पहुंचाने की कोशिश कर रहा है. वहीं वॉट्सएप से लेकर ट्विटर और फ़ेसबुक पर लहसुन, सरसों के तेल आदि से कोरोना वायरस ठीक होने से जुड़े कई मैसेज वायरल हो चुके हैं. ये ऐसे भ्रामक उपाय हैं जिनका कोई वैज्ञानिक आधार नहीं है.

लेकिन इस तरह की जानकारियां शेयर करने वाले सिर्फ़ आम लोग ही नहीं हैं.

केंद्रीय स्वास्थ्य मंत्री राज्य प्रभार अश्विनी चौबे भी ये कहते देखे गए कि सूरज की किरणों से कोरोना वायरस जैसे वायरस समाप्त होते हैं.

उन्होंने ये भी कहा कि भगवान ने चाहा तो तापमान बढ़ने पर बीमारी नियंत्रित हो जाएगी. 

लेकिन विश्व स्वास्थ्य संगठन के मुताबिक़, कोरोना वायरस के बारे में अब तक प्राप्त जानकारी ये कहती है कि इन दोनों ही बातों का कोई वैज्ञानिक प्रमाण नहीं हैं.

अमिताभ बच्चन ने भी अपने आधिकारिक ट्विटर अकाउंट पर लिखा, "रविवार जिस दिन जनता कर्फ़्यू मनाया गया उस दिन अमावस्या थी और अमावस्या के दिन दुष्ट ताकतें अपने चरम पर होती हैं, ऐसे में शंख आदि की तेज आवाज़ से वाइब्रेशन पैदा होता है जिससे वायरस की शक्ति कम होती है."

हालांकि बाद में इस ट्वीट की आलोचना होने पर अमिताभ बच्चन ने इसे डिलीट कर दिया. 

लेकिन इसके बाद फिर उन्होंने कोरोनावायरस पर बनाए गए एक इंफोग्राफ़िक को री-ट्वीट किया जिसमें भी इस वायरस के संक्रमण को हर सौ साल में आने वाली समस्या से जोड़कर दिखाया गया. 

आख़िर लोग इस तरह व्यवहार क्यों करते हैं?

इतने गंभीर समय में जबकि इस वायरस की वजह से 20हज़ार से ज़्यादा लोग मर चुके हैं. ऐसे में आम लोगों से लेकर ख़ास लोगों का ये गैर-ज़िम्मेदाराना  व्यवहार सवाल खड़ा करता है.

सवाल ये है कि आख़िर लोग ऐसा व्यवहार क्यों करते हैं.   

इस सवाल का जवाब इस बात में है कि लोगों की कोरोना वायरस को लेकर आम प्रतिक्रियाएं क्या हैं? 

आम लोगों की मानें तो सामान्य प्रतिक्रियाएं कुछ इस तरह मिल रही हैं...

ये वो तर्क हैं जिन्हें वॉट्सअप पर फॉरवर्ड करने से लेकर व्यक्तिगत बातचीत में...